Võikski ju eeldada, et riigi eesotsas on terava mõistusega juht. Doktorikraad ei pruugi olla märk ülimast tarkusest, ent viitab siiski sellele, et inimene on elus mõne raamatu lugenud, mis ei ole presidendi puhul halb omadus.
#000004
Ometi on akadeemilise taustaga presidendid olnud ajaloo jooksul pigem haruldased.
#000005
Ainult ühel Ameerika Ühendriikide presidendil, Woodrow Wilsonil on olnud doktorikraad. Euroopa praegustest riigijuhtidest on kõrgeim akadeemiline kraad vähestel. Kuulsaim neist on ehk Saksamaa kantsler Angela Merkel. Austria presidendil Alexander van der Bellenil, kes on muide samuti Eesti juurtega, on doktorikraad majandusteaduses. Nii Itaalia praegune peaminister Mario Draghi kui ka president Sergio Matarella on lõpetanud oma doktoritöö. See nimekiri on palju pikem ja need isikud on kõigest mõned näited, kelle hulka saab nüüd lisada ka Eesti presidendi.
#000006
Meedias on Alar Karist kirjeldatud kui karismaatilist juhti, kuid millised olid tema teaduslikud saavutused enne riigipea ametisse asumist?
#000007
Karis tundis pärast doktoritöö kaitsmist Eesti Maaülikooli veterinaarmeditsiini ja loomakasvatuse instituudis, et „ainurakseid on piisavalt uuritud“ ja tahtis keskenduda millelegi „uudsele“, nagu ta ütles Eesti uudistekanalile Delfi antud intervjuus.
#000008
Eesti tulevane president õppis aasta aega Hamburgi Ülikooli arstiteaduskonnas külalisteadlasena ning keskendus inimese ribosoomi valkude struktuurile ja funktsioonile. Seejärel sai ta maineka Royal Society stipendiumi järeldoktorantuuriks Londoni Riiklikus Meditsiiniuuringute Instituudis (nüüd Cricki Instituudi osa), kus ta ühines legendaarse molekulaarbioloogi Frank Grosveldi juhitud uurimisrühmaga.
#000011
Grosveldile pakuti Rotterdami Erasmuse Ülikooli arstiteaduskonnas uut laborit ja ta kutsus enda rühma ainult paar inimest. Karis oli üks neist ja ta sai endale laboris juhtteadlase koha.
#000012
„Tema uurimisrühm oli tol ajal üks maailma parimaid,“ lisas Eesti geneetik Andres Metspalu. Ta usub, et teaduses põhineb iga edulugu paljude teiste tööle. „Nende tööl oli kahtlemata tähtis mõju geenitehnoloogiale,“ ütles Metspalu.
#000018
Umbes kümme aastat hiljem, 2007. aastal, pälvis see geenitehnoloogia kõrgeima tunnustuse, kui kolm teadlast, kaks ameeriklast ja üks britt said Nobeli meditsiiniauhinna töö eest sama tehnoloogia kallal, mis aitab tuvastada üksikute geenide rolli tervises ja haigustes.
#000019
Peagi hakkas Karis juhtima Tartu Ülikooli molekulaar- ja rakubioloogia instituuti, kus ta rakendas Lääne-Euroopas kogetud uut juhtimisstiili. Ta pidas koosolekuid, kus kõik said võimaluse arvamust avaldada, ja küsis isegi noorte doktorantide arvamust, mis oli 1990ndate Eestis ennekuulmatu. Tarmo Annilo, üks instituudi doktorantidest, mäletab samuti, kuidas Karis lähenes teaduslikele probleemidele laiapõhjaliselt ja ootas oma kaasaegsete standardite tõttu paremaid tulemusi.
#000028
Karise endised kolleegid ja õpilased rõõmustasid, kui said teada, et temast saab järgmine Eesti president. Nende arvates tuleb praegusel ebakindlal ajal teadlase faktipõhine ja ratsionaalne mõtteviis kõigile kasuks.
#000030
Tema endised kolleegid ja õpilased meenutavad, et Karisel on suurepärane oskus leida ühine keel ja visata seejuures nalja ükskõik kellega, olgu selleks kõrtsi taga seisev talupoeg või Cambridge’i teadlane.
#000032
President Karis ütles Eesti Teadusagentuurile, et lõppude lõpuks hindab ta enim maandavate faktide jõudu. „Teadlane ei saa väsida küsimustest ega hüpoteeside püstitamisest,“ jätkas ta. „Kui teadmisi on vajaka, siis tuleb seda öelda. Kui ma ei tea midagi, siis kipun seda ausalt tunnistama. Poliitikute puhul olen märganud, et nad kipuvad kas „jah“ või „ei“ vastama. Kõik on kas must või valge. Teaduses on nii palju rohkem värve, mis innustab teadlasi lõputult küsimusi esitama.“
#000033
Järgmise viie aasta jooksul saame näha, kuidas tuleb Karis Eesti presidendina toime paljude tähtsate küsimustega. Ainult et seekord on tema laboriks kogu ühiskond.
#000034